อาการเหมือนปวดหัวธรรมดาแค่เปลี่ยนตำแหน่งที่ปวดมาตรงท้ายทอยไม่ทราบว่าเป็นอะไรไม่เคยมีอาการเช่นนี้มาก่อนเลยค่ะ แต่ทานยาแก้ปวดพาราไปแล้วก็ไม่หายค่ะ อยากทราบสาเหตุเบื้องต้นค่ะ
สวัสดีค่ะ อาการปวดศีรษะตรงท้ายทอย อาจเกิดจาก-ปวดกล้ามเนื้อต้นคอจากมีกล้ามเนื้ออักเสบหรือตึงตัวมากเกินไป-มีการกดทับเส้นประสาทบริเวณคอ ทำให้มีอาการอ่อนแรงที่กล้ามเนื้อคอหรือแขนและมีอาการชาไปตามแขน-ปวดจากปลายประสาทอักเสบ อาจมีอาการปวดจี๊ดๆตามแนวเส้นประสาทการดูแลตัวเองเบื้องต้น พักการใช้งานกล้ามเนื้อคอ ไม่นั่งนานๆแล้วทำให้คอตึง ควรทำการยืดเหยียดกล้ามเนื้อคอเป็นระยะ พักผ่อนมากๆ รับประทานยาแก้อักเสบที่ไม่ใช่สเตียรอยด์ หลีกเลี่ยงสิ่งกระตุ้น (ถ้ามี) ที่ทำให้ปวดมากขึ้นควรไปพบแพทย์เมื่อ ปวดมากขึ้นเรื่อยๆ จนทำกิจวัตรประจำวันไม่ได้ ปวดจนต้องตื่นขึ้นมาเพราะปวด มีอาการคลื่นไส้ อาเจียนมากมีความผิดปกติของระบบประสาทร่วมด้วยเช่น แขนขาอ่อนแรง พูดลำบาก หน้าเบี้ยว มองเห็นภาพซ้อน ชาครึ่งซึก หรือชัก หมดสติ